सें

[[Image:Human Hepar.jpg|thumb|Normal human liver at autopsy

सें भर्तिब्रा प्राणीतयेगु छगू मदयेकः मगाःगु अंग ख। थ्व अंगया यक्व कथंया ज्या दु, गुकिलि दितक्सिफिकेसन, प्रोतिन दयेकिगु, व पाचनया निंतिं माःगु जीवरसायन दयेकिगु आदि मू ज्या ख। सें जीवनया निंतिं मदयेकः मगा। वर्तमान अवस्थाय् लिभर दायलाइसिसया सुविधा दःसां ताहाःई तक्क सें मदयेक मनु म्वाये फैमखु।

थ्व अंगं मेताबोलिजमय् मू भूमिका म्हितु। थुकिया मेमेगु ज्याय् ग्लाइकोजेनया स्वथनेज्या, ह्यांगु हि कोषया दिकम्पोजिसन, प्लाज्मा प्रोतिनया निर्माण, हर्मोन निर्माण, दितक्सिफिकेसन आदि मू ख। थ्व अंग दायफ्रामया क्वे एब्दोमिनल-पेल्भिक क्षेत्रय् एब्दोमेनय् ला। थ्व अंगं पित्त नं दयेकि गुकिलिं लिपिदया पाचन व इमल्सिफिकेसन याइ। सेंया तन्तु छगू सिक्क विशिष्टिकृत तन्तु ख। थ्व तन्तुइ थी-थी कथंया जीवरसायनिक प्रक्रिया, दसु म्हयात मदयेकः मगाःगु चिधंगु व कम्प्लेक्स मोलेक्युलया दयेकेज्या व स्यंकेज्या आदि ला।

सें नाप स्वाःगु चिकित्सकीय खँग्वले आपालं हेपातो- वा हेपातिक स्वानातःगु दै। थ्व खँग्वः यवन भाषाया सेंया खँग्वः हेपार (ἡπαρ)या अपभंश ख।

 स्वयादिसँ 
सिरोसिस

 लिधंसा 

पुचः:एनाटोमी